**პრეამბულა:**

**ქუთაისის საქალაქო სასამართლოს შენობის უკანა ეზოს ტერიტორიაზე ასფალტობეტონის საფარის რეაბილიტაციისა და სასამართლოს მთელ პერიმეტრზე გარე განათების მოწყობის სამშენებლო-სარეაბილიტაციო სამუშაოების ტექნიკური ზედამხედველობა**

 **პროექტის ფარგლებში, უნდა განხორციელდეს, სასამართლოს შენობის უკანა ეზოს ასფალტის რეაბილიტაცია, გარე განათების სისტემის მოწყობა და სხვადასხვა სახის (დეფექტური აქტი იხ.თანდართულ ფაილებში) სამუშაოები, რომლის საწყისი სავარაუდო ღირებულებაა 346000 ლარი. გეგმა-გრაფიკით, სამუშაოების შესრულების ვადაა 2 კალენდარული თვე.**

**ტექნიკური დავალება**

ტექნიკური ზედამხედველობა მოიცავს:

1. სამშენებლო ტექნოლოგიების, შესრულებული სამუშაოთა მოცულობების პროექტთან და მოქმედ ნორმატიულ-ტექნიკურ დოკუმენტებთან შესაბამისობის კონტროლს;
2. სარეკონსტრუქციო-სარემონტო სამუშაეობის შესრულების პროცესში სამუშაოების შესაბამისობის შემოწმებას საპროექტო-სახარჯთაღრიცხვო დოკუმენტაციასთან (რომელიც გათვალისწინებულია სამუშაო ნახაზებში);
3. სამუშაოების პროცესში გამოყენებული მასალების მოცულობის და ხარიხის კონტროლს;
4. სამუშაოთა შესრულების პროცესში პროექტთან შეუსაბამობებისა და დეფექტების გამოვლენას, ფოტოფიქსაციას, მათი დროულად გამოსწორების კონტროლს;
5. საჭიროების შემთხვევაში, სამშენებლო ორგანიზაციას მოსთხოვოს სარეკონსტრუქციო-სარემონტო სამუშაოებზე გამოყენებული კონსტრუქციების, მასალების ხარისხის და ვარგისიანობის (ტექნიკური პასპორტები, სერთიფიკატები, ტექნიკური მოწმობები, ლაბორატორიული ცდების შედეგები და სხვ.).
6. მშენებლის მიერ მასალებისა და მოწყობილობების ლაბორატორიული კვლევების ჩატარების შემთხვევაში - მათი მახასიათებლების შესაბამისობის კონტროლს, ნორმატიულ - ტექნიკური დოკუმენტებთან;
7. ფარულ სამუშაოთა შესრულებაზე დაკვირვებას, აზომვითი სამუშაოების ჩატარებას და შესაბამისი აქტების დამოწმებას;
8. შესრულებული სამუშაოების აღრიცხვას და სამუშაოების მიღების დადასტურებას ხელის მოწერით;
9. შუალედური და საბოლოო შესრულებული სამუშაოების აქტებში (ფორმა#2) მოყვანილი სამუშაოთა მოცულობებისა და ფაქტიურად შესრულებული სამუშაოების მოცულობების შედარებას და ასევე განფასებული მოცულობების ერთეულის ფასების შედარებას მოქმედი ხელშეკრულებით გათვალისწინებულ ხარჯთაღრიცხვასთან, აგრეთვე მათ შემდგომ დადასტურებას; (სამშენებლო კომპანიის მიერ შუალედური/საბოლოო სამუშაოების დოკუმენტაციის გადაცემიდან არაუგვიანეს 3 სამუშაო დღეში);
10. სამუშაოთა მიმდინარეობის შესრულების კონტროლს, წარმოებული სამშენებლო სამუშაოების პროგრესის, სამუშაოთა ტემპის და ვადების კონტროლს;
11. საჭიროების შემთხვევაში პროექტში განსახორციელებელი იმ სახის ცვლილებების პროექტის ავტორთან/შემსყიდველთან შეთანხმება, რომლებიც არ არღვევენ პროექტის გადაწყვეტის მიღებულ პრინციპებს და გავლენას არ ახდენენ ცალკეული დეტალებისა და ნაგებობების სიმტკიცეზე, მდგრადობაზე და საიმედოობაზე. პროექტსა და შესასრულებელი სამუშაოების ხარჯთაღრიცხვაში ცვლილებების შეტანის მიზანშეწონილობისა და აუცილებლობის შესახებ შემსყიდველისათვის არგუმენტირებული წინადადებების წარდგენა;
12. მშენებელი ორგანიზაციისაგან შრომის უსაფრთხოების და გარემოსდაცვითი ნორმების დაცვის მონიტორინგს;
13. საინჟინრო, კომუნალური და ტექნოლოგიური სისტემების მონტაჟის ზედამხედველობას და გამოსაყენებელი მასალების სპეციფიკაციების პროექტთან და მოქმედ ნორმატიულ დოკუმენტაციასთან შედარებას და მათი შესაბამისობის დამოწმებას. შესაბამისად, მომწოდებელმა უნდა უზრუნველყოს შესასრულებელი სამშენებლო/სამონტაჟო სამუშაოების ზედამხედველობა შესაბამისი სპეციალისტებით , საჭიროების შემთხვევაში უნდა უზრუნველყოს მოიწვიოს შესაბამი კვალიფიკაციის სპეციალისტები.
14. (მშენებელ ინჟინერი, მშენებელ-კონსტრუქტორი, ელ.მომარაგების სპეციალისტი)
15. სამუშაოების პროცესში მშენებლობის მიმდინარეობის შესახებ შემსყიდველისთვის მინიმუმ ორ კვირაში ერთხელ ანგარიშის მიწოდებას წერილობითი ფორმით. ასევე, ყოველთვიური დეტალური ანგარიშების მიწოდებას, სადაც აღწერილი იქნება სამუშაოების მიმდინარეობის პროცესი.
16. შესყიდველთან კოორდინაციაში, პროექტის მონაწილე მხარეებთან ოფიციალური წერილობითი კომუნიკაციის წარმოებას სამუშაოთა შეჩერების, შეფერხების ან/და სხვა ნებისმიერი დამაბრკოლებელი თუ რისკის ფაქტორის წარმოქმნისთანავე;
17. უზრუნველყოს მის ზედამხედველობას დაქვემდებარებულ ობიექტზე სამუშაოების განხორციელების პროცესის სათანადო ხელშეკრულებით დადგენილ პირობებთან შესაბამისობის კონტროლი, შეუსაბამობის შემთხვევაში დაუყოვნებლივ უზრუნველყოს შემსყიდველისათვის შესაბამისი ინფორმაციის მიწოდება, სარეკონსტრუქციო-სარემონტო სამუშაოების მწარმოებელი ან/და პროექტის შემდეგენლ ორგანიზაციას განუსაზღვროს გონივრული ვადა მათ გამოსასწორებლად.
18. წარუდგინოს პრეტენზიები სარეკონსტრუქციო-სარემონტო სამუშაოების მწარმოებელს ხელშეკრულების პირობების შეუსრულებლობისათვის და სამუშაოების უხარისხოდ შესრულებისათვის. საჭირო შემთხვევაში შეაჩეროს შესაბამისი სამუშაოები და შემდგომი რეაგირებისათვის სათანადო ინფორმაცია (ხელშეკრულების პირობებისა და მოთხოვნების დარღვევების დასაბუთებული აღწერით) დაუყოვნებლივ მიაწოდოს შემსყიდველს;
19. წარმოებული სამშენებლო სამუშაოების პროგრესის, ტემპის და შეთანხმებული გეგმა-გრაფიკის შესრულების კონტროლს, რაც გულისხმობს სამუშაოს დაწყების თარიღის, სამუშაოს (როგორც მთლიანი სამუშაოს, ასევე, გეგმა-გრაფიკით გათვალისწინებული რომელიმე ნაწილის) შესრულების ვადების, სამუშაოს დასრულების ვადის მონიტორინგს და შემსყიდველის ინფორმირებას, შემსყიდველისათვის შესაბამისი რეკომენდაციებისა და წინადადებების წარდგენას;
20. სარეკონსტრუქციო-სარემონტო სამუშაოების კონტრაქტის ფარგლებში ჩატარებული სამუშაოების ხარისხის კონტროლის ყოველდღიური ზედამხედველობა განახორციელოს ,,საქართველოს ტერიტორიაზე ტექნიკური ზედამხედველობისა და სამშენებლო სფეროში 1992 წლამდე მოქმედი ნორმების, წესების და ტექნიკური რეგულირების სხვა დოკუმენტების გამოყენების შესახებ“ საქართველოს ეკონომიკის და მდგრადი განვითარების მინისტრის 2011 წლის 18 თებერვლის N1-1/251 ბრძანებით დამტკიცებული ნორმების შესაბამისად;
21. ყოველდღიურ რეჟიმში აწარმოოს ზედამხედველობა და უზრუნველყოს საკუთარი წარმომადგენლ(ებ)ის უწყვეტი დასწრება სამუშაოთა წარმოების პროცესის მიმდინარეობისას, სამუშაოთა მეთვალყურეობას ხელშეკრულების

 ხელმოწერისთანავე;

1. სარეკონსტრუქციო-სარემონტო სამუშაოების მწარმოებელი კომპანიის მიერ წარმოდგენილი შესრულებული სამუშაოების აქტების დადასტურება იმ შემთხვევაში, როდესაც სამუშაოების ხარისხი დამაკმაყოფილებელია, ხოლო მოცულობა ზუსტია.
2. სარეკონსტრუქციო-სარემონტო სამუშაოების მწარმოებელი კომპანიასთან ხელშეკრულების შეწყვეტის შემთხვევაში, უნდა ჩატარდეს შესრულებული სამუშაოების ინვენტარიზაცია და დარჩენილ სამუშაოებზე უნდა მომზადდეს ტექნიკური დოკუმენტაცია (ხარჯთაღრიცხვა და სამუშაოთა წარმოების კალენდარული გეგმა-გრაფიკი). ამ პროცედურის ჩასატარებლად საჭიროა ჩამოყალიბდეს კომისია, რომლის შემადგენლობაშიც უნდა გაერთიანდნენ: საპროექტო დოკუმენტაციის შემდგენი ორგანიზაციის წარმომადგენელი (საპროექტო ორგანიზაციის თანხმობის შემთხვევაში), შემსყიდველი ორგანიზაციის წარმომადგენელი, სარეკონსტრუქციო-სარემონტო სამუშაოების მწარმოებელი (მენარდე) ორგანიზაციის წარმომადგენელი და მიმწოდებელი ორგანიზაციის წარმომადგენელი, რომელიც ახორციელებდა ტექნიკურ ზედამხედველობას.
3. სარეკონსტრუქციო-სარემონტო სამუშაოების დასრულების შემდგომ განხორციელებული ტექნიკური ზედამხედველობის საფუძველზე ტექნიკური ანგარიშის მომზადება ინსპექტირების ანგარიშის ფორმით.

**მოთხოვნა გამოცდილებაზე:**

2018 წლის 1 იანვრის შემდგომ პერიოდში პრეტენდენტს ან მასთან დასაქმებულ პირს\* უნდა გააჩნდეს გზების ასფალტო ბეტონის მოწყობის სამუშაოების (რომელთა ღირებულება შეადგენს არანაკლებ 300 000 ლარს, ერთი ხელშეკრულების ფარგლებში) ზედამხედველობის გამოცდილება. გამოცდილების დასადასტურებლად წარმოდგენილი უნდა იქნას:
- მითითება სახელმწიფო შესყიდვების ერთიანი ელექტრონული სისტემის შესაბამის ნომერზე ან/და
- შემსყიდველის/დამკვეთის წერილი მომსახურების და სამუშაოს აღწერილობის და დასრულების აღნიშვნით, საიდანაც უნდა იკვეთებოდეს სამუშაოების ღირებულება ან/და
- ხელშეკრულებები და მათი შესრულების დამადასტურებელი: დადასტურებული საგადასახადო ანგარიშ-ფაქტურები ან/და საბოლოო მიღება-ჩაბარების აქტები

შენიშვნა:
\*თუ წინამდებარე ტენდერში პრეტენდენტი მონაწილეობს მასთან დასაქმებული პირის გამოცდილებით, აღნიშნული პირი ასევე უნდა აკმაყოფილებდეს ქვემოთ დადგენილ პირობებს:

პირი, რომელიც პასუხისმგებელი იქნება ამ ტენდერით გათვალისწინებული ვალდებულების შესრულებაზე, უნდა იყოს უმაღლესი განათლების მქონე ინჟინერ-კონსტრუქტორი ან/და ინჟინერ-მშენებელი და გააჩნდეს პროფესიით ან/და სამშენებლო სამუშაოების ზედამხედველად მუშაობის არანაკლებ ხუთ წლიანი გამოცდილება.

აღნიშნულის დასადასტურებლად წარმოდგენილი უნდა იყოს:
1) ამ პირის CV და დიპლომის ასლი, ასევე წარმოდგენილი უნდა იყოს 2) ამ პირის პრეტენდენტთან სამართლებრივი ურთიერთობის დამადასტურებელი დოკუმენტი, ვადით არანაკლებ 2023 წლის 1 აგვისტომდე.

**ანგარიშსწორება**

ანგარიშსწორება განხორციელდება ორ თანაბარ ნაწილად. პირველი ნაწილი - ხელშეკრულების გაფორმებიდან არანაკლებ 30 კალენდარულ დღეში, ტექნიკური დავალების გათვალისწინებული ანგარიშის წარდგენის შემდგომ; ამასთან, ბოლო ეტაპის ანგარიშსწორება განხორციელდება ასფალტო ბეტონის სამუშაოების ტენდერით გათვალისწინებულ სამუშაოებზე მხარეთა შორის საბოლოო მიღება-ჩაბარების აქტის შედგენის (სამშენებლო სამუშაოებზე საბოლოო მიღება-ჩაბარების აქტი დგება ექსპერტიზის დადებითი დასკვნის საფუძველზე) შემდგომ.